SIRI ออกหุ้นกู้ 4 พันลบ. ดอกเบี้ย 3.9% จองซื้อ 30 ก.ค. – 1 ส.ค.นี้
SIRI ออกหุ้นกู้ 4 พันลบ. อายุ 3 ปี 10 เดือน ดอกเบี้ย 3.9% จองซื้อ 30 ก.ค. – 1 ส.ค.นี้
SIRI ออกหุ้นกู้ 4 พันลบ. อายุ 3 ปี 10 เดือน ดอกเบี้ย 3.9% จองซื้อ 30 ก.ค. – 1 ส.ค.นี้
18 มิ.ย. 2562

บริษัท แสนสิริ จำกัด (มหาชน) หรือ SIRI ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ของบริษัท ครั้งที่ 3/62 มูลค่าไม่เกิน 4,000 ล้านบาท โดยเสนอขาย ไม่เกิน 3,500 ล้านบาท และหุ้นกู้สำรอง ไม่เกิน 500 ล้านบาท อายุ 3 ปี 10 เดือน ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 3.90 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายต่อผู้ลงทุนทั่วไปและผู้ลงทุนสถาบัน ระยะเวลาจองซื้อ ระหว่างวันที่ 30-31 ก.ค. และ 1 ส.ค. 62 โดยมีธนาคารกรุงเทพ ธนาคารกสิกรไทย ธนาคารกรุงไทย ธนาคารไทยพาณิชย์ เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ไปชำระคืนหุ้นกู้ที่จะครบไถ่ถอนในเดือน ก.ค.62 จำนวน 1,000 ล้านบาท และเดือนต.ค.62 จำนวน 1,000 ล้านบาท และส่วนที่เหลือใช้เป็นเงินทุนหมุนเวียนของบริษัท
อนึ่ง อันดับความน่าเชื่อถือของหุ้นกู้อยู่ที่ “BBB+” แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 11 มิ.ย.62